Ritratt: Unsplash ta' Mika Baumeister Numru ta' dating apps fosthom Tinder, Match, OurTime u OkCupid qegħdin iħeġġu lin-nies biex jitlaqqmu bid-doża tal-booster qabel Jum San Valentinu. Huma qegħdin jappoġġjaw il-kampanja li għaddejja fir-Renju Unit, 'Get Boosted Now'. Informazzjoni turi li dawk kollha li fuq il-profil tagħhom qed juru humiex imlaqqmin jew le għandhom 30% aktar ċans li jiltaqgħu ma' xi ħadd permezz ta' dawn l-apps. Il-ministru tas-saħħa tar-Renju Unit irringrazzjat lil imsieħba tad-dating apps li qegħdin jimbuttaw dan il-messaġġ ftit jiem qabel San Valentinu biex in-nies jipproteġu ruħhom. Kelliem ta' waħda minn dawn il-kumpaniji qal li huma kuntenti li qegħdin jingħaqdu f'din il-kampanja biex dawk kollha li jixtiequ jiltaqgħu ma' xi ħadd iħossuhom aktar siguri.